L'Eliana acollirà la gran final de Sona la Dipu amb Love of Lesbian i Miss Caffeina
16 de setembre de 2016 20:00

La gran final de Sona la Dipu tindrà lloc el 16 de setembre a la Plaça Europa de l'Eliana amb sis concerts. L'obertura de portes serà a les 19: 30h i l'inici del concert a partir de les 20: 30h.

En primer lloc actuarà la banda madrilenya Miss Caffeina, un referent del pop nacional, sobretot després del seu últim disc "Detroit", que conté melodies i arranjaments molt ballables.

El festival continuarà amb les quatre bandes valencianes finalistes d'esta edició de Sona La Dipu. Ja es coneix el nom de dues d'elles, The Meridian Response i The saltets, mentre que els altres dos es dirimiran al llarg de les properes setmanes.

El punt final a la nit el posarà la banda catalana Love of Lesbian, que ha publicat este 2016 "El Poeta Halley". Al seu últim treball l'acompanyaran alguns dels seus grans hits.

Tot un festival de música pop i rock a través del qual es coneixerà el guanyador de Sona La Dipu 2016.

Les entrades per a la final de Sona La Dipu tindran un preu de 10 € per a residents a l'Eliana, els quals podran obtenir la seua entrada a la Biblioteca Municipal, al Carrer General Pastor, 34. Es vendran a partir del 16 d'agost, de dilluns a divendres de 12:00 a 14:00 hores. Per acreditar la residència a l'Eliana s'haurà de mostrar el DNI.

Per al públic en general, les entrades estan disponibles a Ticketea per 15 €.